Sinulle on laitettu laskimoportti \_\_\_\_.\_\_\_\_.\_\_\_\_\_\_

Haavanhoito-ohjeet kotiin

* Haavalla on sulavat ompeleet. Sulavat ompeleet sulavat itsestään n. kahdessa viikossa.
* Ensimmäiseen vuorokauteen haavalappua ei saa poistaa haavan päältä.
* Haavaa ei saa pestä eikä kastella viiteen vuorokauteen.
* Haavan päällä tulee käyttää hengittävää haavalappua viiden vuorokauden ajan.
* Haavasidos vaihdetaan, mikäli haava erittää ja sidos likaantuu. Haavalapun vaihto tapahtuu pestyin, huolellisesti puhtaaseen pyyhkeeseen kuivatuin ja desinfioiduin käsin.
* Haavan kuivaus puhtaalla pyyhkeellä varovasti / kevyesti taputellen suihkun jälkeen.
* Saunaan, kylpyyn tai uimaan voi mennä, kun ompeleet ovat sulaneet (10–14 vuorokautta haavan ompelusta).
* Raskas liikunta on kiellettyä neljän päivän ajan, samoin yli viiden kilon taakkojen nostaminen.
* Kun haava-alue on parantunut voi elää normaalia elämää; voi harrastaa urheilua, saunoa, yms.

Ottakaa yhteyttä omaan terveyskeskukseen, mikäli sinulla on

* kuumetta yli 38-astetta
* haava-alueella punoitusta, kuumotusta, arkuutta, turvotusta, eritettä, verenvuotoa
* haava auennut